title: "Ekwaator"
text: "Di ekwaator as en (soochten) kreis trinjam a eerd, diar luadrocht tu't eerdaaks st\u00e4\u00e4nt. Hi dialt a eerd uun a maden ap tu en nuurdelk an s\u00fc\u00fcdelk eerdheleft. Sodenang komt hi uk tu san n\u00f6\u00f6m. \u00dctj at latiinsk auersaat het ekwaator sof\u00f6l \u00fcs likedenang maager. M\u00e4 di ekwaator began a geograafisk breetjin tu t\u00e4\u00e4len, hi h\u00e4\u00e4 det breetje 0\u00b0. An efter nuurden an s\u00fc\u00fcden t\u00e4\u00e4lt am do bit 90\u00b0 nuurd (nuurdpuul) an 90\u00b0 s\u00fc\u00fcd (s\u00fc\u00fcdpuul). Trinjam a ekwaator lei a troopen.\n\nMiaten \n\nDi ekwaator as 40.075,017\u00a0km lung an h\u00e4\u00e4 en (madelten) trochmeeder faan 12.756,274\u00a0km.\n\nUk det lengde faan en siamiil (sm) h\u00e4\u00e4 m\u00e4 det lengde faan di ekwaator tu dun. Hat as ans f\u00e4\u00e4stlaanj wurden \u00fcs di s\u00f6stagst dial (= ian min\u00fc\u00fct) faan ian breetjingraad faan a eerd. Doomools ging am faan en eerdraadius faan 6.370\u00a0km \u00fctj, an sodenang wiar det siamiil 1853 m. Daalang as det siamiil 1852 m lung.\n\nLuke uk diar \n\nGeografii"